Vo februári 1941 zanechal začínajúcu sa hereckú kariéru a vstúpil do americkej armády. Bojoval v druhej svetovej vojne. Vojnu ukončil v hodnosti majora. Počas bojov na Sicílii si zranil hlavu a nohy. Po návrate do USA krátko pracoval vo vojenskej nemocnici v Arkansase, po prepustení z armády odišiel do Los Angeles. Čoskoro získal menšiu rolu vo filme "Tvár bábiky" (1945). Po sérii menších úloh hral postavu Tarzana vo filme "Tarzanov čarovný prameň" (1949).